Okresná prokuratúra Bratislava I 
Kvetná 13, 820 05 Bratislava 2 	

Sp. zn. : 2 Pv 525/11/1101	Bratislava I, 26.6.2014
EEČ : 2-8-194-2014

U Z N E S E N I E

Trestná vec:	obvinený XXXXX  
Prečin:	

Rozhodol: 	prokurátorka Okresnej prokuratúry Bratislava I
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Bratislava I zo dňa 12.9.2012, spisová značka 2 Pv 525/11/1101, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
4. júna 2011 v čase okolo 02.30 hod. v Topoľčanoch na Škultétyho ulici v priestoroch diskotéky „River club“ pri barovom pulte po predchádzajúcom slovnom konflikte s poškodeným XXXXX tohto fyzicky napadol uderiac ho dlaňou pravej ruky zovretou v päsť do oblasti brady, následkom čoho spadol poškodený na zem a pri páde na dlažbu utrpel zlomeninu lebky v oblasti spodiny vpravo a záhlavia, prasklinu pravej pyramidálnej kosti, otras mozgu stredného stupňa, tržnozmliaždenú ranu na hlave v oblasti záhlavia, poúrazové zhoršenie sluchu obojstranne s prevahou vpravo, šumenie v pravom uchu, poúrazovú poruchu chuti a čuchu, čo si vyžiadalo práceneschopnosť poškodeného XXXXX trvajúcu od 4. júna 2011 do 23. septembra 2011,

Uznesením prokurátora Okresnej prokuratúry Bratislava I zo dňa 12.9.2012, spisová značka 2 Pv 525/11/1101, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
20 mesiacov
Odôvodnenie:
Uznesením dozorujúcej prokurátorky Okresnej prokuratúry Bratislava I číslo konania 2 Pv 525/11-21 z 12. septembra 2012, právoplatným 25. septembra 2012, bolo postupom podľa ustanovenia § 216 odsek 1 písmeno a) Trestného poriadku trestné stíhanie obvineného slob. XXXXX za prečin ublíženia na zdraví podľa § 157 odsek 1 Trestného zákona vedené na skutkovom základe uvedenom vo výrokovej časti tohto uznesenia podmienečne zastavené. Súčasne bola obvinenému slob. XXXXX určená skúšobná doba podmienečného zastavenia trestného stíhania v trvaní 20 mesiacov a zároveň bola obvinenému uložená povinnosť nahradiť v priebehu skúšobnej doby podmienečného zastavenia jeho trestného stíhania škodu spôsobenú trestným činom, a to poškodenému XXXXX škodu vo výške XXXXX,- € a poškodenej spoločnosti XXXXX, a. s. škodu vo výške XXXXX,- €, to jest v zmysle medzi nimi uzatvorených dohôd.

Skúšobná doba podmienečného zastavenia trestného stíhania začala plynúť právoplatnosťou uznesenia dozorujúcej prokurátorky číslo konania 2 Pv 525/11-21 z 12. septembra 2012, t. j. 25. septembra 2012. Skúšobná doba v trvaní 20 mesiacov teda uplynula 25. mája 2014.

Po uplynutí skúšobnej doby som preskúmala splnenie podmienok pre rozhodnutie o osvedčení obvineného v skúšobnej dobe podmienečného zastavenia trestného stíhania.

Podľa ustanovenia § 217 odsek 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam, prokurátor rozhodne, že sa obvinený osvedčil. Inak rozhodne, a to prípadne aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Zo správ zadovážených k osobe obvineného som zistila, že obvinený slob. XXXXX nebol v skúšobnej dobe podmienečného zastavenia trestného stíhania súdne trestaný. Obvinenému slob. XXXXX nebolo v posudzovanej skúšobnej dobe postupom podľa ustanovenia § 206 odsek 1 Trestného poriadku vznesené obvinenie za ďalší trestný čin.

V priebehu skúšobnej doby podmienečného zastavenia jeho trestného stíhania sa dopustil troch priestupkov, pričom vo všetkých troch prípadoch sa jednalo o priestupok na úseku bezpečnosti a plynulosti cestnej premávky.

Zastávam názor, že spáchanie vyššie uvedených troch priestupkov na úseku bezpečnosti a plynulosti cestnej premávky nie je zo strany obvineného slob. XXXXX takým konaním, či už závažným alebo menej závažným, ktorý by mal vplyv na jeho prípadné neosvedčenie sa v skúšobnej dobe podmienečného zastavenia jeho trestného stíhania.

Zo strany obvineného slob. XXXXX došlo v priebehu skúšobnej doby podmienečného zastavenia jeho trestného stíhania k náhrade škody tak, ako bol zaviazaný v uznesení dozorujúcej prokurátorky tunajšej prokuratúry vydanom 12. septembra 2012 pod číslom konania 2 Pv 525/11-21. Obvinený slob. XXXXX teda v priebehu posudzovanej skúšobnej doby začínajúcej 25. septembra 2012 a končiacej 25. mája 2014 nahradil poškodenému XXXXX škodu vo výške XXXXX,- € a poškodenej XXXXX, a. s. škodu vo výške XXXXX €. O tomto svedčia prehlásenia vyhotovené obomi poškodenými subjektmi.

Vyhodnotením všetkých správ získaných k osobe obvineného slob. XXXXX a k jeho správaniu počas skúšobnej doby podmienečného zastavenia trestného stíhania som dospela k záveru, že obvinený slob. XXXXX splnil podmienky uvedené v ustanovení     § 217 Trestného poriadku. Z tohto dôvodu som rozhodla o osvedčení sa obvineného v skúšobnej dobe podmienečného zastavenia trestného stíhania.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Soňa Juríčková
prokurátorka